Naziv obveznika: OPĆINA MARTIJANEC

Poštanski broj i mjesto sjedišta obveznika: 42 232 MARTIJANEC

Adresa sjedišta: Varaždinska 64, Martijanec

Šifra općine: 85

Broj RKP-a: 31729

Matični broj: 02654466

OIB: 67582103920

Šifra djelatnosti: 8411- Opće djelatnosti javne uprave

Žiro račun: HR47 2390 0011 8085 0000 5 –račun otvoren kod Hrvatske poštanske banke d.d.

**B I LJ E Š K E**

**uz financijsko izvješće Proračuna Općine Martijanec**

**za razdoblje I-VI. 2024. godine**

**1. Uvodna bilješka**

U skladu s odredbama Pravilnika o financijskom izvještavanju u proračunskom računovodstvu (Narodne Novine, br. 37/22) i Okružnice o sastavljanju i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje 1. siječnja do 30. lipnja 2024. godine od Ministarstva financija (KLASA: 400-02/24-01/19, URBROJ: 513-05-03-24-2 od 01. srpnja 2024. godine sastavljen je Financijski izvještaj Općine Martijanec za razdoblje siječanj – lipanj 2024. godine koji se sastoji od:

* Izvještaja o prihodima i rashodima, primicima i izdacima (Obrazac PR-RAS),
* Izvještaj o obvezama (Obrazac OBVEZE),
* Bilješki.

Proračun Općine Martijanec za 2024. godinu i projekcije za 2025. i 2026. godinu donesen je na 13. sjednici Općinskog vijeća Općine Martijanec održanoj dana 20. prosinca 2023. godine (Službeni vjesnik Općine Martijanec br. 8/23), I. Izmjene i dopune Proračuna Općine Martijanec za 2024. godinu i projekcije za 2025. godinu i 2026. godinu (Službeni vjesnik Općine Martijanec br. 3/24).

**2. Bilješke uz Izvještaj o prihodima i rashodima, primicima i izdacima**

**Bilješka br.1 -** Prihodi i primici /rashodi i izdaci

Ukupni prihodi i primici (šifra X678) u izvještajnom razdoblju ostvareni su u iznosu od 978.893,22 eur ili 3,7% više nego u odnosu na ostvarenje u prethodnoj godini. Unutar ukupnih prihoda i primitaka, prihodi poslovanja u razdoblju od I-VI. mjeseca ostvareni su u iznosu od 951.021,30 eur i veći su za 1,4% u odnosu na prethodnu godinu, prihodi od prodaje nefinancijske imovine ostvareni su u iznosu od 27.871,92 eur i veći su za 397,80% od istog razdoblja protekle godine. Primici od financijske imovine i zaduživanja nisu ostvareni.

Ukupni rashodi i izdaci (šifra Y345) u izvještajnom razdoblju su izvršeni u iznosu od 1.044.154,85 eur ili 30,6% više u odnosu na izvršenje u prethodnoj godini. Unutar ukupnih rashoda i izdataka, rashodi poslovanja (šifra 3) u razdoblju od I-VI. mjeseca izvršeni su u iznosu od 718.528,69 eur i veći su za 47,6% u odnosu na prethodnu godinu, rashodi za nabavu nefinancijske imovine (šifra 4) izvršeni su u iznosu od 274.159,98 eur i veći su za 1,2% u odnosu na prethodnu godinu, izdaci za financijsku imovinu i otplate zajmova (šifra 5) izvršeni su u iznosu od 51.466,18 eur i veći su za 22,7% od istog razdoblja protekle godine.

**Bilješka br. 2** (šifra 6)Prihodi poslovanja

Prihodi poslovanja (šifra 6) ostvareni su u iznosu 951.021,30 eur. U tablici koja slijedi daje se pregled ostvarenih prihoda poslovanja za razdoblje I-VI. 2024. godine.

Struktura ostvarenih prihoda poslovanja u izvještajnom razdoblju prikazana je u slijedećoj tabeli:

|  |  |  |
| --- | --- | --- |
| **OPIS** | **IZNOS (eur)** | **UDIO (%)** |
| Prihodi od poreza (61) | 377.204,64 | 39,66 |
| Pomoći iz inozemstva i od subjekata unutar općeg proračuna (63) | 433.955,58 | 45,63 |
| Prihodi od imovine (64) | 37.427,54 | 3,94 |
| Prihodi od upravnih i administrativnih pristojbi, pristojbi po posebnim propisima i naknada (65) | 79.800,61 | 8,39 |
| Prihodi od prodaje proizvoda i robe te pruženih usluga i prihodi od donacija (66) | 22.500,15 | 2,37 |
| Kazne, upravne mjere i ostali prihodi (68) | 132,78 | 0,01 |
| UKUPNO: | 951.021,30 | 100,00 |

Prihodi poslovanja, u odnosu na ostvarenje istog razdoblja prethodne godine bilježe povećanje za 1,4% u odnosu na izvještajno razdoblje prethodne godine. U strukturi ovih prihoda najznačajniju stavku čine pomoći iz inozemstva i od subjekata unutar općeg proračuna s udjelom od 45,63%, slijede porezni prihodi s udjelom 39,66%, zatim prihodi od upravnih i administrativnih pristojbi i po posebnim propisima i naknada s udjelom 8,39%, zatim prihodi od imovine s udjelom od 3,94 %, zatim slijede prihodi od prodaje proizvoda i robe te pruženih usluga i prihodi od donacija s udjelom od 2,83% te kazne, upravne mjere i ostali prihodi.

Prihodi od poreza (šifra 61) ostvareni su u iznosu od 377.204,64 eur što u odnosu na ostvarenje prethodne godine predstavlja smanjenje od 4,8%. Prihodi od poreza uključuju: prihode od poreza i prireza na dohodak, prihode od poreza na imovinu te prihode od poreza na robu i usluge. Prihodi od poreza i prireza na dohodak (šifra 611) u izvještajnom razdoblju su ostvareni u iznosu od 357.464,85 eur i bilježe smanjenje za 6,0% u odnosu na prethodnu godinu. Do smanjenja poreznih prihoda došlo je zbog promjene dinamike plaćanja povrata poreza iz 2023. godine.

Porezi na imovinu (šifra 613) u izvještajnom razdoblju su ostvareni u iznosu od 17.492,37 eur i veći su za 27,1% od ostvarenja prethodne godine, a odnose se na prihode od poreza na promet nekretnina.

Porezi na robu i usluge (šifra 614), kojeg čine porez na potrošnju alkoholnih i bezalkoholnih pića i porez na tvrtku odnosno naziv, ostvareni su u iznosu od 2.247,42 eur odnosno manji su za 12,8% od istog razdoblja protekle godine.

Pomoći od inozemstva i od subjekata unutar općeg proračuna (šifra 63) u izvještajnom razdoblju ostvarene su u iznosu od 433.955,58 eur i u odnosu na prethodnu godinu smanjene su za 0,2%, a obuhvaćaju sredstva fiskalnog izravnanja iz Državnog proračuna, sredstva za fiskalnu održivost dječjih vrtića, primljenu kapitalnu pomoć MRRFEU za dječje igralište u Vrbanovcu u iznosu od 12.837,74 eur, tekuću pomoć Fonda za zaštitu okoliša i energetsku učinkovitost za provođenje izobrazno – informativnih aktivnosti - Eko Martijanec u iznosu od 1.116,83 eur, primljenu kapitalnu pomoć APPRRR-a (putem LAG-a) za dječje igralište u Vrbanovcu u iznosu od 46.612,94 eur, tekuću pomoć Fonda za zaštitu okoliša i energetsku učinkovitosti za izradu Secap-a u iznosu od 4.500,00 eur te 81.226,35 eur predujma za dogradnju i opremanje DV Vlakić Martijanec.

Prihodi od imovine (šifra 64) u izvještajnom razdoblju su ostvareni u iznosu od 37.427,54 eur ili 33,8% više u odnosu na ostvarenje u prethodnoj godini. Ova skupina prihoda uključuje prihode od financijske imovine i prihode od nefinancijske imovine. Prihodi od nefinancijske imovine (šifra 642) u izvještajnom razdoblju su ostvareni u iznosu od 37.396,56 eur i veći su za 33,7% u odnosu na ostvarenje u prethodnoj godini zbog povećanja svih prihoda skupine.

Prihodi od upravnih i administrativnih pristojbi po posebnim propisima i naknade (šifra 65) u izvještajnom razdoblju su ostvareni u iznosu 79.800,61 eur i viši su u odnosu na prethodnu godinu za 8,1%. Ovu skupinu prihoda čine prihodi od upravnih i administrativnih pristojbi, prihodi po posebnim propisima i prihodi od komunalnih doprinosa i naknada. Upravne i administrativne pristojbe (šifra 651) u izvještajnom razdoblju su ostvarene u iznosu od 20.040,69 eur i bilježe povećanje za 57,5 % zbog plaćanja godišnje naknade za korištenje grobnih mjesta. Prihodi po posebnim propisima (šifra 652) ostvareni su u iznosu od 13.941,06 eur i bilježe smanjenje od 41,5%. Do smanjenja je došlo jer nije bilo novo sklopljenih ugovora.

Prihodi s osnova komunalnog doprinosa i naknade (šifra 653) u izvještajnom razdoblju ostvareni su u iznosu od 45.818,86 eur i bilježe povećanje od 23,0% u odnosu na isto razdoblje u 2023. godini. Općina kontinuirano provodi mjere na pronalaženju novih obveznika plaćanja komunalne naknade koji do sada nisu bili evidentirani u sustavu Općine. Za dospjela, a neplaćena potraživanja po osnovi komunalne naknade i komunalnog doprinosa, kontinuirano se poduzimaju mjere naplate, ali i mjere kojima se obveznicima u teškoćama olakšava otplata duga u obrocima.

Prihodi od prodaje proizvoda i robe te pruženih usluga i prihodi od donacija te povrati po protestnim jamstvima (šifra 66) ostvareni su u iznosu od 22.500,15 eur i u odnosu na prethodno razdoblje bilježe povećanje od 124,7%. Do navedenog povećanja je došlo jer smo primili donaciju Hrvatske lutrije za opremanje sreetball igrališta u Slanju i donacije šljunka od Colasa-a.

**Bilješka br. 3** (šifra 3) RASHODI POSLOVANJA

Rashodi poslovanja (šifra 3) izvršeni su u iznosu 718.528,69 eur. U tablici koja slijedi daje se pregled izvršenih rashoda poslovanja za razdoblje I-VI. 2024. godine.

|  |  |  |
| --- | --- | --- |
| **OPIS** | **IZNOS (eur)** | **UDIO (%)** |
| Rashodi za zaposlene (31) | 113.857,16 | 15,85 |
| Materijalni rashodi (32) | 294.653,34 | 41,01 |
| Financijski rashodi (34) | 2.807,63 | 0,39 |
| Pomoći dane u inozemstvo i unutar općeg proračuna (36) | 174.226,30 | 24,25 |
| Naknade građanima i kućanstvima na temelju osiguranja i druge naknade (37) | 22.657,69 | 3,15 |
| Ostali rashodi (38) | 110.326,57 | 15,35 |
| UKUPNO: | 718.528,69 | 100,00 |

Rashodi za zaposlene (šifra 31) u izvještajnom razdoblju su izvršeni u iznosu 113.857,16 eur i u odnosu na prethodnu godinu bilježe blago povećanje od 9,5%.

Materijalni rashodi (šifra 32) u izvještajnom razdoblju izvršeni su u iznosu od 294.653,34 eur i u odnosu na prethodnu godinu bilježe povećanje od 86,8%. Materijalni rashodi obuhvaćaju: naknade troškova zaposlenima, rashode za materijal i energiju, rashode za usluge, naknade troškova osobama izvan radnog odnosa te ostale nespomenute rashode poslovanja.

Financijski rashodi (šifra 34) u izvještajnom razdoblju su izvršeni su u iznosu 2.807,63 eur i bilježe povećanje od 19,5% u odnosu na izvršenje u prethodnoj godini, a obuhvaćaju bankarske usluge i kamate za primljene kredite.

Pomoći dane u inozemstvo i unutar općeg proračuna (šifra 36) u izvještajnom razdoblju izvršene su u iznosu od 174.226,30 eur, a odnose se prijenose DV Vlakić Martijanec za redovno poslovanje u iznosu od 171.000,00 eur te 3.226,30 eur prijenosu Gradu Ludbregu za financiranje Plana razvoja povezanog proizvoda.

Naknade građanima i kućanstvima na temelju osiguranja i druge naknade (šifra 37) u izvještajnom razdoblju su izvršene u iznosu od 22.657,69 eur i bilježe povećanje od 117,0% u odnosu na izvršenje prethodne godine, a obuhvaćaju pomoći kućanstvima i cijene prijevoza učenika, a povećanje je nastalo zbog sufianciranja boravka djece u drugim dječjim vrtićima zbog nedostatka slobodnih mjesta u DV Vlakić Martijanec.

**Bilješka br. 4** (šifra 7) PRIHODI OD PRODAJE NEFINANCIJSKE IMOVINE

Prihodi od prodaje nefinancijske imovine (šifra 7) u izvještajnom razdoblju ostvareni su u iznosu od 27.871,92 eur i veći su za 397,8% od istog razdoblja protekle godine. Navedeni prihodi ostvareni su s osnove prodaje proizvedene i neproizvedene dugotrajne imovine po raspisanim javnim natječajima (zemljišta, šume, višegodišnji nasadi).

**Bilješka br. 5** (šifra 4) RASHODI ZA NABAVU NEFINANCIJSKE IMOVINE

Rashodi za nabavu nefinancijske imovine (šifra 4) u izvještajnom razdoblju izvršeni su u iznosu od 274.159,98 eur i u odnosu na prošlu godinu bilježe povećanje od 1,2%. Navedeni rashodi odnose se na slijedeće: kupnja zemljišta, postupak javne nabave i izrade elaborata za dogradnju DV Vlakić Martijanec, kupnju sanitarnog kontejnera, pripremne radnje za prijavu na natječaj NC Martijanec – Madaraševec, izrada idejnog rješenja za izhođenje građ. dozvole za NC Vinogradska ulica u Slanju, radovi na rekonstrukciji teniskog terena u Martijancu, izradu situacije za projektiranje kanala i mosta u Sudovčini, uređenje centralnog trga u Martijancu, II. faza, stručni nadzor – multifunkcionalno igralište u Čičkovini, postava opločnika na groblju u Slanju, izrada gl. projekta za dječje igralište DV Vlakić Martijanec, kupnja rashladnih odrova za Groblje Martijanec i Križovljan, kupnja uređaja za potrebe društvenih domova i komunalne službe, izrada IV. izmjena i dopuna PPU i UPU Sudovčina Varaždinska ulica, uređenje sportske infrastrukture – NK Čičkovina.

**Bilješka br.6. (**šifra 8) PRIMICIOD FINANCIJSKE IMOVINE I ZADUŽIVANJA

Primici od financijske imovine i zaduživanja (šifra 8) u izvještajnom razdoblju nisu ostvareni.

**Bilješka br.7.** (šifra 5) IZDACI ZA FINANCIJSKU IMOVINU I OTPLATE ZAJMOVA

Izdaci za financijsku imovinu i otplate zajmova (šifra 5) u izvještajnom razdoblju su izvršeni u iznosu od 51.466,18 eur i odnose se na izdatke za otplatu beskamatnog zajma koji nam je odobren u 2023. godini zbog nedostajućih sredstava na računu FINA-e za povrat poreza na dohodak po godišnjoj prijavi za 2022. godinu u iznosu od 35.705,36 eur te 15.705,36 eur na izdatke s osnova plaćanja 1. i 2. rate dugoročnog kredita za dogradnju OŠ Martijanec.

**3. Bilješke uz Izvještaj o obvezama**

**Bilješka br.1**

Stanje obveza na početku izvještajnog razdoblja u obrascu Izvještaj o obvezama (šifra V001) iznosi 529.856,00 eur.

**Bilješka br. 2**

Stanje obveza na kraju izvještajnog razdoblja (šifra V006) iznosi 481.472,29 eur od čega stanje dospjelih obveza na kraju izvještajnog razdoblja (šifra V007) iznosi 18.029,41 eur, a sastoje se od slijedećih obveza:

* HRVATSKE VODE – obveza za naknadu za uređenje voda u iznosu od 4.483,17 eur,
* Comet – nabava materijala za tek. održavanje u iznosu od 68,03 eur,
* Dj. vrtić Radost – sufinanciranje boravka djece u vrtiću u iznosu od 165,90 eur
* DT grupa – izrada šanka, dobava hladnjaka i montaža u iznosu od 4.581,14 eur
* Elektroinstal. obrt Štabi – priključenje šatora za koncert u iznosu od 300,00 eur
* Fidos – nabava materijala za tekuće održavanje u iznosu od 150,00 eur
* FINA – za usluge FINA-e u iznosu od 10,82 eur
* HRT – mjesečna pristojba u iznosu od 21,24 eur
* LUKOM d.o.o. – usluga održavanja javnih površina u iznosu od 1.603,09 eur
* MAKROMIKRO GRUPA – uredski materijal u iznosu od 349,31 eur
* MALEK d.o.o. – Materijal za tek. održavanje postrojenja i opreme u iznosu od 526,60 eur
* PZC VARAŽDIN D.D. – postava turističke signalizacije u iznosu od 867,20 eur
* ŠILEC d.o.o. – gorivo za vozila i uređaje u iznosu od 309,37 eur
* TERMOPROM d.o.o. – usluga dubinskog prozračivanja i četkanja travnjaka NK Polet Martijanec u iznosu od 4.290,26 eur

Stanje nedospjelih obveza na kraju izvještajnog razdoblja (šifra V009) iznosi 463.442,88 eur. Glavninu tih obveza čini obveza po izdanom rješenju Hrast-Export-Puklavec za izračunatu naknadu za zadržavanje nezakonito izgrađenih zgrada, nedospjela naknada za uređenje voda, nedospjeli račun za uređenje trga u Martijancu, II.faza i obveza po kreditu koji je podignut kod Hrvatske poštanske banke d.d. za Rekonstrukciju i dogradnju zgrade Osnovne škole Martijanec.

U Martijancu, 10.07.2024.

OPĆINSKI NAČELNIK

Branimir Nađ, mag. oec.